**INFORMÁCIE PRE DOTKNUTÉ OSOBY**

**k spracúvaniu dokladov preukazujúcich negatívny test na ochorenie COVID-19, alebo predloženie výnimky**

prevádzkovateľa

V súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje Smernica 95/46/ES (všeobecné nariadenie o ochrane údajov) a so zákonom č. 18/2018 Z. z. o ochrane osobných údajov a o zmene a doplnení niektorých zákonov, prevádzkovateľ informuje dotknuté osoby – zamestnancov, žiakov, zákonných zástupcov žiakov o spracúvaní ich osobných údajov získaných predložením kópie potvrdenia o negatívnom výsledku RT-PCR testu na ochorenie COVID-19 alebo výsledkom antigénového testu certifikovaného na území Európskej únie.

1. **Totožnosť a kontaktné údaje prevádzkovateľa**

Názov školy Spojená škola Kráľovnej pokoja (alebo zriaďovateľa, ak škola nemá právnu subjektivitu)

IČO: 37909533

sídlo: Na Závaží 2, Žilina 010 01

webové sídlo: [www.sskp.sk](http://www.sskp.sk)

1. **Kontaktné údaje zodpovednej osoby prevádzkovateľa**

Zodpovednú osobu prevádzkovateľa možno kontaktovať s otázkami týkajúcimi sa spracúvania osobných údajov dotknutých osôb a vo veci uplatňovania ich práv uvedených nižšie na e-mailovej adrese: riaditel@sskp.sk

1. **Práva dotknutých osôb**
* **Právo na prístup** - máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje spracúvame. Vo väčšine prípadov Vám budú Vaše osobné údaje poskytnuté v písomnej listinnej podobe, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú Vám poskytnuté elektronicky, ak to bude technicky možné.
* **Právo na opravu** - prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak sú Vaše osobné údaje, ktorými disponujeme nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili.
* **Právo na výmaz (na zabudnutie)** - máte právo nás požiadať o vymazanie Vašich osobných údajov, napríklad v prípade, ak osobné údaje, ktoré sme o Vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť.
* **Právo na obmedzenie spracúvania** - za určitých okolností máte ako dotknutá osoba právo požiadať nás o obmedzenie spracúvania Vašich osobných údajov . Ide napríklad o prípady, keď si myslíte, že osobné údaje, ktoré o Vás máme, môžu byť nepresné alebo keď si myslíte, že už Vaše osobné údaje nepotrebujeme využívať.
* **Právo na prenosnosť údajov** - za určitých okolností máte právo požiadať nás o prenos Vašich osobných údajov, ktoré ste nám poskytli, inému prevádzkovateľovi. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste zmluvnou stranou a zároveň sa spracúvanie predmetných osobných údajov vykonáva automatizovanými prostriedkami a prenos týchto osobných údajov je technicky možný.
* **Právo namietať** - máte právo namietať voči spracúvaniu údajov, ktoré je založené na našich oprávnených záujmoch alebo za účelom splnenia nám zverených úloh vo verejnom záujme alebo pri výkone verejnej moci. V prípade, ak nemáme preukázateľný legitímny oprávnený dôvod na predmetné spracúvanie Vašich osobných údajov a Vy podáte námietku, nebudeme Vaše osobné údaje ďalej spracúvať.
* **Právo podať návrh na začatie konania o ochrane osobných údajov** - ak sa domnievate, že spracúvaním Vašich osobných údajov dochádza k porušovaniu Vašich práv ako dotknutej osoby, máte právo podať návrh na začatie konania v zmysle ustanovenia § 100 zákona č. 18/2018 Z. z. o ochrane osobných údajov a o zmene a doplnení niektorých zákonov na príslušný dozorný orgán, ktorým je Úrad na ochranu osobných údajov Slovenskej republiky, Hraničná 12, 820 07 Bratislava 27; tel. číslo: +421 /2/ 3231 3214; mail: statny.dozor@pdp.gov.sk, [https://dataprotection.gov.sk](https://dataprotection.gov.sk/). V prípade podania návrhu elektronickou formou je potrebné, aby spĺňal náležitosti podľa § 19 ods. 1 zákona č. 71/1967 Zb. o správnom konaní (správny poriadok).
1. **Účel spracúvania osobných údajov**

Overenie oprávnenia na vstup do vnútorných a vonkajších priestorov škôl zaradených do siete škôl a školských zariadení podľa osobitného predpisu 1, ktoré zabezpečujú výchovu a vzdelávanie podľa osobitného predpisu 2 (ďalej len „škola“) predložením kópie dokladu preukazujúceho, že sa na dotknutú osobu nevzťahuje zákaz vstupu do vnútorných a vonkajších priestorov.

*Bližšie informácie z VYHLÁŠKA č. 32/2020 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k preukazovaniu sa negatívnym výsledkom testu na ochorenie COVID-19 pred vstupom do priestorov škôl:*

Podľa § 48 ods. 4 písm. e), x) a z) zákona sa z dôvodu ochrany života a zdravia, žiakom piateho aždeviateho ročníka základných škôl, žiakom stredných škôl a pedagogickým zamestnancom vyučujúcim žiakovpiateho až deviateho ročníka základných škôl a žiakov stredných škôl inak ako dištančne, nariaďuje povinnosťpred vstupom do vnútorných a vonkajších priestorov škôl zaradených do siete škôl a školských zariadení podľaosobitného predpisu1, ktoré zabezpečujú výchovu a vzdelávanie podľa osobitného predpisu2(ďalej len „škola“)preukázať sa negatívnym výsledkom antigénového testu na ochorenie COVID-19 nie starším ako 7 dní alebonegatívnym výsledkom RT-PCR testu na ochorenie COVID-19 nie starším ako 7 dní.

Povinnosť podľa odseku 1 sa nevzťahuje na:

1. osobu, ktorá prekonala ochorenie COVID-19 a má o jeho prekonaní doklad nie starší ako tri mesiace;
2. osobu, ktorej zdravotný stav alebo zdravotná kontraindikácia neumožňuje vykonanie antigénového testu na ochorenie COVID-19 alebo vykonanie RT-PCR testu na ochorenie COVID-19;
3. osobu, ktorej bolo diagnostikované stredne ťažké alebo ťažké mentálne postihnutie;
4. osobu dispenzarizovanú so závažnou poruchou autistického spektra;
5. osobu dispenzarizovanú pre ťažký, vrodený alebo získaný imunodeficit;
6. osobu, ktorá je onkologickým pacientom po chemoterapii alebo transplantácii, ktorá má leukopéniu alebo osoba s onkologickou liečbou alebo inou liečbou ovplyvňujúcou imunitný systém (napr. biologickou liečbou);
7. žiakov a zamestnancov základných škôl pre žiakov so špeciálnymi výchovno-vzdelávacími potrebami;
8. žiakov a zamestnancov stredných špeciálnych škôl, odborných učilíšť a praktických škôl;
9. žiakov základných a stredných škôl zo sociálne znevýhodneného prostredia, ktorí sa zúčastňujú školského vyučovania v malých skupinách tvorených z najviac piatich žiakov a jedného pedagogického zamestnanca v období od 7. decembra 2020 do 9. decembra 2020;
10. pedagogického zamestnanca, ktorý vyučuje v malých skupinách podľa odseku 2 písm. i) v období od 7. decembra 2020 do 9. decembra 2020
11. **Právny základ**

**Bod B.1. uznesenia vlády Slovenskejrepubliky č. 760 zo 4. decembra 2020 a Vyhláška Úradu verejného zdravotníctvaSlovenskej republiky č. 32/2020 V. v. SR, ktorou sa nariaďujú opatrenia pri ohrozeníverejného zdravia k preukazovaniu sa negatívnym výsledkom testu na ochorenie COVID19 pred vstupom do priestorov škôl, súčasne** § 13 ods. 1, písm. d) zákona č. 18/2018 Z.z. o ochrane osobných údajov a o zmene a doplnení niektorých zákonov.

1. **Kategória príjemcov**

Pokiaľ to nebude vyžadovať všeobecne záväzný právny predpis, získané osobné údajenebudú poskytované tretím osobám.

1. **Doba uchovávania osobných údajov**

**Osobné údaje sa uchovávajú po dobu splnenia účelu, najviac počas trvania školského roka 2020/2021.**

1. **Prenos osobných údajov do tretej krajiny alebo medzinárodnej organizácii
a automatizované rozhodovanie**

Prenos osobných údajov do tretích krajín alebo medzinárodnej organizácii sa neuskutočňuje. Automatizované rozhodovanie vrátane profilovania sa nevykonáva.

V Žiline, 6. 12. 2020

Ing. Anastázia Strečková,

riaditeľka školy